Studentsamfunnet i Tromsø

Studentsamfunnet i Tromsø ble først opprettet i 1967. I 2013 ble Studentsamfunnet i Tromsø og Studenthuset Driv sammenslått til Studentsamfunnet Driv. I 2023, etter 10 år som én organisasjon, startet prosessen med å splitte de to. 27. april 2024 ble det endelige vedtaket om splittelse gjort, og Studentsamfunnet i Tromsø gjenoppstod. 

 Medlemsgrupper 

 Bandsamfunnet 
Bandsamfunnet er gruppen for de som vil spille i band og tilbyr en plass å øve og tilgang på utstyr. 

 Cantus Cordis 
Kvinnekoret Cantus Cordis (Hjertesang) ble grunnlagt i 1996 og er koret for kvinnelige medisin-, tannlege og ernæringsstudenter ved UIT Norges arktiske universitet.

 Det Gode SELskab 
Blandakoret Det Gode SELskab blander både gutter og jenter, studieretninger, erfaring og nivåer, og blander også musikksjanger og har et variert repertoar. Korets maskot er en sel, derav SELskab i navnet, og har drikkevisa «Selsangen» som kjenningsmelodi. De het tidligere Fullt På Høyde. Det Gode SELskab er «koret for alle sangglade s(j)eler».Koret ble stiftet i 1984.

 Det Norske Mannskor av 1995 
Det Norske Mannskor av 1995 (DNM95) er et akademisk kor for mannlige studenter. Det er åpent også for ansatte ved UiT og andre akademikere i Tromsø. 

 Mannskoret Ultralyd 
Mannskoret Ultralyd er koret for mannlige studenter ved medisin-, tannlege og ernæringsstudenter ved UIT Norges arktiske universitet.. Koret ble stiftet i mai 1994.

 Blandakoret Psynge 
Blandakoret Psynge er et kor for alle psykologistudenter ved UiT.

 Ompagniet 
miniatyr|Ompagniets logo
Ompagniet er studentenes janitsjarkorps ved Universitetet i Tromsø. Ompagniet ble etablert i 1984. Orkesteret er verdens nordligste studentorkester.

 Tromsøstudentenes Ølbryggarlaug 
Tromsøstudentenes Ølbryggarlaug er bryggerlauget ved Studentsamfunnet. 

 Tromsø Akademiske Kvinnekor 
Tromsø Akademiske Kvinnekor (TAKk) er et akademisk kvinnekor ved Universitetet i Tromsø. TAKk ble stiftet 20. mars 2010. TAKk består av kvinnelige studenter, ansatte, og andre kvinner med akademisk tilknytning.

Kategori:Utdanning i Tromsø